**Столична община**

**София 1000 ул. “Московска” 33, телефонен номератор 9377xxx, факс 9810653,** [**www.sofia.bg**](http://www.sofia.bg/)

**ДО**

**КМЕТ НА РАЙОН**

**ДО**

**ДИРЕКТОР НА училище**

**Относно:** *Покана за участие в Grassroots - Градско ученическо първенство по футбол за момичета II-IV клас, V-VII клас и девойки VIII- X клас*

**УВАЖАЕМИ/А ГОСПОДИН/ГОСПОЖО КМЕТ,**

**УВАЖАЕМИ/А ГОСПОДИН/ГОСПОЖО ДИРЕКТОР,**

Във връзка с големия интерес и успешната реализация на Програма „Grassroots” в град София, Столична община, дирекция „Превенция, интеграция, спорт и туризъм” и Българският футболен съюз /БФС/ организират **Градско ученическо първенство по футбол за момичета и девойки, възрастова група II-IV клас, V-VII клас и VIII – X клас.** В първенството могат да участват всички момичета и девойки, не само обхванатите в обучението по Програма „Grassroots”.

Ученическото първенство по футбол за момичета и девойки е включено в годишен Календарен план „Спортни и младежки дейности” за 2017 г. на Дирекция Превенция, интеграция, спорт и туризъм” и се реализира в подкрепа на кампания „София Европейска столица на спорта 2018 година.

За участващите училищни отбора ще бъдат осигурени много награди - топки, тениски за участниците, кетъринг и много други изненади.

**Първенството ще се проведе за момичета II-IV клас, момичета IV-VII клас и девойки VIII – X клас както следва:**

* **Подаване на заявки за участие до 16 октомври 2017 г. /понеделник/ включително**
* **Провеждане на Техническа конференция – 16 октомври 2017 г. /понеделник/ - 12.30 ч.; ул. Оборище 44; дирекция ПИСТ, етаж 1, вдясно**
* **Провеждане на Градското първенство за девойки – Първи етап – групова фаза- 23 октомври 2017 г. / понеделник/ - спортен комплекс „Бонсист“ – „Бароко спорт“**

**- II-IV клас 14.00-16.00 часа**

**- V-VII и VIII – X клас – 11.00-13.00 часа**

**В тази връзка отправям покана към учители по физическо възпитание и спорт, представители на столичните училища, за включване в предстоящото “Градско ученическо първенство по футбол за момичета и девойки”.**

Участието в турнира се потвърждава с подаване на **„Заявка участие”** */приложение 2/.* Заявката се подава по електронна поща, **в срок до 16 октомври 2017 година –** е-mail:  valia\_likova@abv.bg, и потвърждаване на телефон/факс - 02 980 24 78, lyubomira\_radoeva@abv.bg тел./факс 02 946 11 18.

 След обобщаване на постъпилите заявки за участие и изтеглен жребий на Техническа конференция ще бъде изготвена Програма и разпределение на отборите по групи за провеждане на групова фаза на първенството. /*приложение 1* *– регламент*/.

**На 18 октомври** /сряда/ всички училища, включили се в инициативата ще бъдат информирани по електронна поща или телефон за разпределение на отборите по групи и часови график на срещите.

**УВАЖАЕМИ Г-Н/Г-ЖО ДИРЕКТОР,**

Моля за Вашето съдействие при информиране и осигуряване присъствието на учителите по физическото възпитание и спорт от повереното Ви училище за включване и участие в **турнир по футбол за момичета и девойки от столичните училища – възрастови групи – II- IV клас, V – VII клас и VIII – X клас.**

*За контакт и допълнителна информация::*

* *Валентина Ликова – старши експерт, дирекция “Превенция, интеграция, спорт и туризъм”, тел. 0884 322 644*
* *Любомира Радоева – старши експерт, дирекция “Превенция, интеграция, спорт и туризъм”, тел:0887 377 061,*

**Приложение:** 1. Регламент за участие в инициатива “Grassroots Градско ученическо първенство по футбол за III-IV клас, V-VII клас - момичета и VII – X клас – девойки

 2. Заявка участие /образец/

**С уважение,**

**..................................................**

**ДОЦ. д-р тодор чобанов**

*Заместник – кмет на Столична община*